techiaith/cofnodycynulliad_en-cy huggingface dataset:
English: We know that most people in our society see this as being unacceptable. A YouGov poll recently for the End Violence Against Women Coalition showed that a majority of people saw access to counselling as being more important than access to the police or the courts service for survivors of sexual violence. The vast majority of people - 82 per cent - acknowledged that sexual violence does have impact on mental health. And significantly too, as happens so often, 60 per cent of people believe that access to counselling is available free of charge already for survivors of sexual violence, when we know that that isn't the case on the ground because of a lack of capacity, driven by a lack of funding. In March 2018, there were 6,355 survivors on rape crisis waiting lists - over 6,000 people at one point waiting on those waiting lists - and it's expected that the figures will be even higher today, with the increasing demand for support services. I wonder whether the young woman found guilty of lying, having been gang-raped in Cyprus, will have access to professional counselling services, or is she going to have to wait on a waiting list, which will be lengthy at best, or non-existent at worst? Now, I have no doubt that the failings of the UK Government are at the heart of the problem that we are currently facing. This is what Sarah Green, the joint director of the End Violence Against Women Coalition, said:
Welsh: Rydym ni'n gwybod bod y rhan fwyaf o'n cymdeithas ni'n meddwl bod hyn yn annerbyniol. Mi wnaeth arolwg gan YouGov yn ddiweddar ar ran yr End Violence Against Women Coalition ddarganfod bod y mwyafrif o bobl yn ystyried mynediad at gwnsela i fod yn fwy pwysig na mynediad at yr heddlu neu'r broses llysoedd i oroeswyr trais rhywiol. Mae'r mwyafrif llethol o bobl - 82 y cant - yn cydnabod bod trais rhywiol yn cael effaith ar iechyd meddwl. Ac yn arwyddocaol hefyd, fel sy'n digwydd mor aml, mae 60 y cant o bobl yn credu bod mynediad at gwnsela am ddim eisoes ar gael i oroeswyr trais rhywiol, pan ydym ni'n gweld nad dyna sydd yn digwydd yn ymarferol oherwydd diffyg capasiti, yn cael ei yrru gan ddiffyg cyllid. Ym mis Mawrth 2018, mi oedd yna 6,355 o oroeswyr ar restrau aros rape crisis - dros 6,000 o bobl ar un pwynt mewn amser yn aros ar restrau aros, ac mae disgwyl bod y nifer yn uwch fyth eleni, efo'r galw cynyddol am wasanaethau cymorth. Ysgwn i os fydd y ddynes ifanc a gafodd yn euog o ddweud celwydd ar ôl cael ei threisio gan gangiau yng Nghyprus yn cael mynediad at wasanaethau cwnsela a phroffesiynol, ynteu a ydy hi'n mynd i aros am rhyw restr aros sydd yn faith ar y gorau neu ddim yn bodoli ar ei chyfer hi, efallai? Does gen i ddim amheuaeth mai methiannau Llywodraeth Prydain sydd wrth wraidd y problemau yma sydd ganddom ni rŵan. Dyma ddywedodd Sarah Green, cyd-gyfarwyddwr yr End Violence Against Women Coalition:
English: 'No part of government has ever stepped up and made the guaranteed funding of community-based rape counselling services their responsibility. This is an appalling abandonment of survivors. The current government has seen fit to leave the decision about whether to fund vital and life-saving rape counselling services to a mix of local commissioners including cash-strapped local councils, PCCs and health boards.'
Welsh: Nid oes unrhyw ran o'r Llywodraeth erioed wedi camu i'r adwy ac wedi sicrhau bod cyllid gwarantedig ar gyfer gwasanaethau cwnsela yn y gymuned yn gyfrifoldeb iddynt. Mae hyn yn amddifadu goroeswyr yn enbyd. Mae'r llywodraeth bresennol wedi gweld yn dda i adael y penderfyniad ynglŷn ag a ddylid ariannu gwasanaethau cwnsela trais rhywiol hanfodol sy'n achub bywydau i gymysgedd o gomisiynwyr lleol, gan gynnwys cynghorau lleol, comisiynwyr heddlu a throseddu a byrddau iechyd, sydd oll yn brin o arian.
English: Why can't Wales do things differently? Why not take responsibility in Wales for doing things differently? The devolution of justice could create a more integrated system and that will bring benefits through merging our health and social services with our justice policy. We have seen much good practice here already in Wales on the ground, thanks to the work of our police and crime commissioners. The recent Thomas report also points to Welsh Government legislation, the Violence against Women, Domestic Abuse and Sexual Violence (Wales) Act 2015, as an example of how we can be innovative, with an emphasis on prevention. Wales has the ability. Wales has the skills to provide a far better service. We must now push to have those powers.
Welsh: Beth am i Gymru wneud pethau yn wahanol? Beth am i Gymru gymryd y cyfrifoldeb am wneud pethau yn wahanol? Mi all ddatganoli cyfiawnder helpu i greu system fwy integredig, a'r budd ddaw o hynny drwy uno'n gwasanaethau cymdeithasol ac iechyd efo'n polisi cyfiawnder. Rydyn ni wedi gweld llawer o arfer da yma yn barod yng Nghymru ar lawr gwlad, diolch i waith ein comisiynwyr heddlu a throsedd. Mae'r adroddiad Thomas diweddar hefyd yn pwyntio at ddeddfwriaeth Llywodraeth Cymru, Deddf Trais yn erbyn Menywod, Cam-drin Domestig a Thrais Rhywiol (Cymru) 2015, fel enghraifft o sut allwn ni fod yn arloesol, efo pwyslais ar waith ataliol. Mae gan Gymru y gallu. Mae gan Gymru y sgiliau i ddarparu gwasanaeth llawer gwell. Mae'n rhaid inni, rŵan, wthio er mwyn cael y pwerau hefyd.
English: I'll give way.
Welsh: Fe ildiaf.
English: Thank you. Just a question, really. If there's a person who has alleged rape in south Wales and is unhappy with the way they've been treated by the South Wales Police and then they maybe go and see an AM, for example, do you think the AM should help them? What do you think the AM should do? And what do you think should happen to that AM if they ignore the person who has presented as a victim?
Welsh: Diolch. Dim ond cwestiwn, mewn gwirionedd. Os oes person sydd wedi gwneud honiad o drais rhywiol yn ne Cymru yn anhapus â'r ffordd y mae Heddlu De Cymru wedi eu trin a'u bod yn mynd i weld eu Haelod Cynulliad wedyn, er enghraifft, a ydych chi'n credu y dylai'r AC eu helpu? Beth y credwch y dylai'r AC ei wneud? A beth y credwch chi ddylai ddigwydd i'r AC os ydynt yn anwybyddu'r sawl sydd wedi dod atynt fel dioddefwr?
English: I can only assume that there is something that I'm genuinely not aware of that you're talking about and I can't answer something that I don't know what the specifics are. I'm disappointed that you've used an opportunity in a debate like this to make that point, genuinely.
Welsh: Ni allaf ond rhagdybio bod yna rywbeth nad wyf yn ymwybodol ohono yn yr hyn rydych yn sôn amdano ac ni allaf roi ateb i rywbeth nad wyf yn gwybod beth yw'r manylion yn ei gylch. Rwy'n siomedig eich bod wedi defnyddio cyfle mewn dadl fel hon i wneud y pwynt hwnnw, o ddifrif.
English: It's the principle. What's disgusting is not helping people.
Welsh: Mae'n fater o egwyddor. Yr hyn sy'n ffiaidd yw peidio â helpu pobl.
English: I really do think that this debate will help people. The fact that we are not fully able to integrate policing into the referral pathways that I referred to and the support networks has a hugely detrimental impact on the survivor, any survivor, of a hideous crime like rape. If policing and justice were devolved, we'd be able to look at less traumatic ways of reporting that involve health practitioners, support groups - all these other services that are already working together - and avoid that cold examination room where things so often go wrong. Just to be clear: rape is a hideous crime. It's not just a physical act. It is designed to eat away at someone psychologically, to rob them of their agency, to take control in the basest, most degrading way possible. Rape isn't about sexual desire or intimacy. It is about asserting power and taking someone's power away. We need a system of justice that gives survivors confidence to regain some of that power; a system that supports them alongside other services; a system that is closer to that principal meaning of justice - providing just and reasonable treatment, a recourse to what is fair. Now, there's no fairness in rape. It cannot be undone. But we as a society, an entire society, owe it to survivors to give them a system that shores them up, that begins the path to make things bearable again, that reminds them that there are people and structures in place to support them. Because the justice system we have now is just not good enough.
Welsh: Rwy'n credu'n wir y bydd y ddadl hon yn helpu pobl. Mae'r ffaith nad ydym yn gallu integreiddio plismona'n llawn yn y llwybrau cyfeirio y cyfeiriais atynt a'r rhwydweithiau cymorth yn cael effaith hynod o andwyol ar oroeswr, unrhyw oroeswr, trosedd erchyll fel trais rhywiol. Pe bai plismona a chyfiawnder yn cael eu datganoli, byddem yn gallu edrych ar ffyrdd llai trawmatig o roi gwybod am droseddau sy'n cynnwys ymarferwyr iechyd, grwpiau cefnogi - yr holl wasanaethau eraill hyn sydd eisoes yn gweithio gyda'i gilydd - ac osgoi'r ystafell holi oer lle mae pethau mor aml yn mynd o chwith. I fod yn glir: mae trais rhywiol yn drosedd erchyll. Nid gweithred gorfforol yn unig yw hi. Ei nod yw tanseilio rhywun yn seicolegol, dwyn eu gallu, cipio rheolaeth yn y modd gwaelaf a mwyaf diraddiol posibl. Nid yw trais yn ymwneud â dyhead na chyfathrach rywiol. Mae'n ymwneud â mynnu pŵer a chipio pŵer rhywun. Mae arnom angen system gyfiawnder sy'n rhoi hyder i oroeswyr y gallant adennill rhywfaint o'r pŵer hwnnw; system sy'n eu cefnogi ochr yn ochr â gwasanaethau eraill; system sy'n nes at brif ystyr cyfiawnder - darparu triniaeth gyfiawn a rhesymol, adfer yr hyn sy'n deg. Nawr, nid oes unrhyw degwch mewn trais rhywiol. Ni ellir ei ddad-wneud. Ond mae dyletswydd arnom ni fel cymdeithas, cymdeithas gyfan, tuag at oroeswyr i roi system iddynt sy'n eu cynnal, sy'n dechrau'r llwybr i wneud pethau'n oddefadwy unwaith eto, sy'n eu hatgoffa bod yna bobl a strwythurau yn bodoli i'w cefnogi. Oherwydd nid yw'r system gyfiawnder sydd gennym yn awr yn ddigon da.
English: I now call on the Deputy Minister to contribute to the debate - Jane Hutt.
Welsh: Rwy'n galw ar y Dirprwy Weinidog i gyfrannu i'r ddadl - Jane Hutt.
English: Diolch yn fawr, Llywydd. I do welcome this debate and I support the motion. Leanne Wood, you gave such a powerful opening speech - you laid out not only the statistics, the figures, but also highlighted high-profile cases. Let's just look at those statistics again. Since 2016, there's been a 43 per cent rise in the number of rape allegations to the police, but the number of cases prosecuted by the CPS has fallen by 52 per cent. There's been a 23 per cent fall in the number of cases referred to the CPS for a decision by the police, and this reduction means that, while reports of rape to the police have nearly doubled, a significant number of these cases have not been referred to the CPS. So, I do look forward to seeing HM Crown Prosecution Service Inspectorate's review of what lies behind these figures. It is vital that people feel that they can report an attack. We want the police to properly record these offences so the right action can be taken. It's clear and extremely concerning that the gap between reported rapes and prosecutions and convictions for rape has widened.
Welsh: Diolch yn fawr, Lywydd. Rwy'n croesawu'r ddadl hon ac rwy'n cefnogi'r cynnig. Leanne Wood, rhoesoch araith agoriadol mor bwerus - fe wnaethoch nodi nid yn unig yr ystadegau, y ffigurau, ond fe dynnoch chi sylw hefyd at achosion proffil uchel. Gadewch i ni edrych ar yr ystadegau hynny eto. Ers 2016, bu cynnydd o 43 y cant yn nifer yr honiadau o drais rhywiol i'r heddlu, ond mae nifer yr achosion a erlynwyd gan Wasanaeth Erlyn y Goron wedi gostwng 52 y cant. Gwelwyd gostyngiad o 23 y cant yn nifer yr achosion a gyfeiriwyd at Wasanaeth Erlyn y Goron gan yr heddlu am benderfyniad, ac mae'r gostyngiad hwn yn golygu, er bod adroddiadau o drais rhywiol i'r heddlu bron â bod wedi dyblu, ni chafodd nifer sylweddol o'r achosion hyn eu cyfeirio at Wasanaeth Erlyn y Goron. Felly, rwy'n edrych ymlaen at weld adolygiad Arolygiaeth Gwasanaeth Erlyn y Goron EM o'r hyn sydd wrth wraidd y ffigurau hyn. Mae'n hanfodol fod pobl yn teimlo y gallant roi gwybod am ymosodiad. Rydym am i'r heddlu gofnodi'r troseddau hyn yn gywir fel y gellir rhoi'r camau cywir ar waith. Mae'n amlwg ac yn destun pryder mawr fod y bwlch rhwng yr hyn a gofnodir ac erlyniadau ac euogfarnau am drais rhywiol wedi lledu.
English: The proposal is to agree the motion without amendment. Does any Member object? [ Objection. ] I will defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad. ] Rwy'n gohirio'r bleidlais tan y cyfnod pleidleisio.
English: And we will now have voting time; unless three Members wish for the bell to be rung, I will start the vote.
Welsh: Ac y mae'r cyfnod pleidleisio yn digwydd nawr; oni bai bod tri Aelod yn dymuno i fi ganu'r gloch, dwi'n cychwyn y bleidlais.
English: The vote is on the Plaid Cymru motion on rape and sexual abuse. I call for a vote on the motion unamended, tabled in the name of Rhun ap Iorwerth. Open the vote. Close the vote. In favour 35, two abstentions, 12 against. The motion is, therefore, agreed.
Welsh: Ac mae'r bleidlais ar gynnig Plaid Cymru ar drais a cham-drin rhywiol. Dwi'n galw am bleidlais ar y cynnig heb ei ddiwygio, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 35, dau yn ymatal, 12 yn erbyn. Derbyniwyd y cynnig.
English: If people can leave the Chamber quietly, we still have business continuing, and I call on Mick Antoniw to propose the debate in his name - Mick Antoniw.
Welsh: Os gall pobl adael y Siambr yn dawel, mae gennym fusnes yn parhau, a galwaf ar Mick Antoniw i gyflwyno'r ddadl yn ei enw ef - Mick Antoniw.
English: Turning to categorisation of schools and the national system of measuring school standards, how is that system influencing the way that you're doing the work, the way that you challenge and support schools?
Welsh: Troi at gategoreiddio ysgolion a'r system genedlaethol o fesur safonau ysgolion, sut mae'r system yna'n dylanwadu ar y ffordd rydych chi'n gwneud eich gwaith, y ffordd rydych chi'n herio a chynorthwyo ysgolion?
English: I'd like to speak Welsh, please. Are you ready? Dawn mentioned this earlier, but I'd like to ask everyone: how would you describe the working relationship of your consortium with its constituent local authorities?
Welsh: Hoffwn ofyn yn y Gymraeg, os gwelwch yn dda. Ydych chi'n barod? Soniodd Dawn am hyn yn gynharach, ond hoffwn ofyn i bawb: sut fyddech chi'n disgrifio perthynas waith eich consortiwm gydag ei hawdurdodau lleol cyfansoddol?
English: Thank you very much. What is your understanding of the latest position regarding the work of Professor Dylan Jones in reviewing the role of the middle tier?
Welsh: Diolch. Beth yw eich dealltwriaeth o'r sefyllfa ddiweddaraf o ran gwaith yr Athro Dylan Jones yn adolygu rôl yr haen ganol?
English: So, how could this affect the delivery of school improvement services in the future?
Welsh: Felly, sut gallai hyn effeithio ar ddarparu gwasanaethau gwella ysgolion yn y dyfodol?
English: I want to discuss categorisation of schools and other means of measuring school standards, including Estyn inspections. How does the national school categorisation system influence the way that you challenge and support schools?
Welsh: Rwyf eisio trafod categoreiddio ysgolion a dulliau eraill sydd yna o fesur safonau ysgolion, gan gynnwys arolygiadau Estyn. Sut mae'r system genedlaethol ar gyfer y categoreiddio yn dylanwadau ar y ffordd rydych chi'n herio ac yn cynorthwyo ysgolion?
English: I would start by saying that the system offers an initial benchmark for us to ensure that all schools in the region have the provision that they need to improve, whichever specific aspect of improvement they need at the time. I'm aware that a number of appropriate conversations are taking place at present to consider further adaptations to the model, to refine aspects of it and to strengthen the format and the pathway of the work. But, certainly, from our perspective, the link between our challenge advisers and the schools is ongoing, and so the process in the autumn term is for it to be set aside, to a great degree, for this process. Perhaps we do not need that entirely, because, throughout the year, aspects of the categorisation are discussed. That is, in a simple English sentence: it's not a one-stop-shop event. It happens on an ongoing basis throughout the academic year, through the challenge advisers who always have their finger on the pulse.
Welsh: Byddwn i'n dechrau drwy ddweud bod y system yn cynnig rhyw fath o feincnod cychwynnol inni sicrhau bod holl ysgolion y rhanbarth yn cael y ddarpariaeth sydd ei hangen i wella beth bynnag yw'r agwedd benodol o welliant ar y pryd. Dwi'n ymwybodol bod nifer o sgyrsiau addas iawn yn cymryd lle ar hyn o bryd i ystyried addasiadau i'r model yn bellach, mireinio agweddau, cryfhau trywydd y gwaith. Ond, yn sicr, o'n safbwynt ni, mae'r cyswllt rhwng ein hymgynghorwyr her a'r ysgolion yn barhaus, felly mae'r broses o dymor yr hydref yn cael ei neilltuo - rhan sylweddol - ar gyfer y broses yma - efallai nad oes angen hynny'n gyfan gwbl, achos trwy'r flwyddyn, mae agweddau'r categori yn cael eu trafod, eu trin. Hynny yw, yn syml iawn, mewn brawddeg Saesneg: it's not a one-stop-shop event. Mae e'n digwydd yn barhaus trwy'r flwyddyn academaidd, trwy'r ymgynghorwyr her sydd â bys ar y pwls yn ddiddiwedd.
English: But they do correlate generally, don't they?
Welsh: Ond maen nhw'n cyd-fynd, gan amlaf, onid ydyn?
English: Yes, the two extremes - I'm mixing up my colours here, but you have green at one end and red at the other end, and that's absolute, isn't it? But the bits in the middle - . I think that's a very dangerous message, if people just look at the colour and quality, and the Estyn inspection. If you ask what the answer is, I think it's time for us to revisit the annual report for parents. Parents have an annual report, and it's statutory for governors to share it. If you look back, we have not revisited that since about 2011. So much has changed in a decade of time. Are the requirements for an annual report for parents now the same as nine years ago? I would say 'no'. Something in addition needs to be done, and we know that some parents look at that colour as an indicator regarding which school they're going to send their child to. But if we could have a clearer narrative, and a summary in an annual report that's published on school websites, the parents would have a more complete picture of the quality of the school at a specific period of time.
Welsh: Fedrwch chi ddadlau ar y ddau ben, Siân, mae'n debyg - y ddau ben eithaf. Dwi'n cymysgu fy lliwiau, fel mae hi, ond mae'r gwyrdd ar un pen a'r coch ar y pen arall, ac mae hwnna'n reit absoliwt, onid ydy? Ond mae'r darnau yn y canol - . Dwi'n meddwl bod honno'n neges beryg iawn, os ydy pobl jest yn gweld lliw ansawdd ac arolwg Estyn. Os ydych chi'n gofyn beth ydy'r ateb, dwi'n meddwl ei bod yn bryd inni ailedrych ar adroddiad blynyddol i rieni. Mae rhieni yn cael adroddiad blynyddol, ac mae'n statudol i lywodraethwyr ei rannu. Os ydych chi'n edrych yn ôl, nid ydyn ni wedi ailedrych ar hwnna ers tua 2011 yn statudol. Mae cymaint wedi newid mewn degawd o amser - ydy'r gofynion am adrodd i rieni'r un fath rŵan ag yr oedden nhw naw mlynedd yn ôl? Yr ateb y buaswn i'n ei ddweud ydy 'na'. Mae yna bethau ychwanegol angen eu gwneud, ac rydyn ni'n gwybod, mae'n debyg, fod rhai rhieni yn edrych ar y lliw yna fel dangosydd i ba ysgol maen nhw eisiau hanfon eu plentyn. Os ydyn ni'n gallu cael naratif cliriach yn y grynodeb o'r adroddiad blynyddol, sydd yn cael ei gyhoeddi ar wefannau ysgolion, mi fyddai rhieni yn cael darlun mwy cyfansawdd o beth ydy ansawdd yr ysgol ar adeg benodol mewn amser.
English: And the suggestion from one of the other consortia was that maybe the school development plan could be part of the report for parents, and that that could provide a better picture. But you still have a situation where there is a badge of quality from Estyn, anyway. So, do we need the two things?
Welsh: A'r awgrym gan y ddau - wel, un o'r consortia eraill - oedd efallai fod y cynllun datblygu ysgol - petai hwnna'n rhan o'r adroddiad i rieni, neu wybodaeth am hwnnw, byddai hwnna'n rhoi gwell ddarlun. Ond mae gennych chi dal y sefyllfa bod yna fathodyn ansawdd gan Estyn beth bynnag, felly. Oes angen y ddau, mewn ffordd?
English: Estyn has a role, hasn't it, of inspecting every school in turn? It is an event in the six-year cycle that Estyn visits a school. The categorisation system, wherever the school is at any point in time, is to see what the support is for a school to be a good school or a better school. The two issues are different.
Welsh: Mae gan Estyn rôl, onid oes, o arolygu pob ysgol yn ei thro? Mae yn ddigwyddiad o fewn y cylch chwe blynedd y mae Estyn yn ymweld ag ysgol. Mae'n debyg mai beth ydy'r broses gategoreiddio ydy, ble bynnag mae'r ysgol ar unrhyw bwynt mewn amser, gweld beth ydy'r gefnogaeth sydd ganddi hi i fod yn ysgol dda neu well. Mae'r ddau beth yn wahanol.
English: But maybe parents would be more likely to look at the Estyn report, and that category, and that is even more raw than the school categorisation. So, perhaps if we're going to change the school categorisation we probably need to change Estyn as well.
Welsh: Ond efallai y byddai rhieni yn fwy tebygol o edrych ar adroddiad Estyn, a'r categori yna, ac mae hwnna hyd yn oed yn fwy amrwd na chategoreiddio ysgolion. Felly, os ydyn ni'n mynd i newid categoreiddio ysgolion, mae'n debyg bod eisiau newid system Estyn hefyd.
English: If you look at what the chief inspector was saying, Estyn is going to year - whatever the term is for next year; year 7, a transformational year, or whatever the term is for next year - following that, they're talking about going to inspections without judgments, and then into a system of self-improvement. You could argue, in that self-improvement system, that we formalise an annual report on a school, which is - whatever the Welsh term is - signed off by partners saying, 'This is exactly where the school is', and that that's published on the school website, showing, 'These are the strengths of the school. This is where there's room for improvement', so that narrative is consistent. Because a six-year inspection - a school can change quite suddenly in that period of time. You could have a report at the two extremes, it could be very good, or bad, but the school could have changed during that term as well. To keep parents up to date - maybe the report would need revisiting.
Welsh: Os ydych chi'n gwrando ar beth oedd y prif arolygydd yn ei ddweud, mae Estyn yn mynd i flwyddyn - beth bynnag ydy'r term am y flwyddyn nesaf; blwyddyn 7, blwyddyn drawsnewid, neu beth bynnag ydy'r term - yn dilyn hynny, maen nhw'n sôn am fynd i arolygiadau heb roi dyfarniadau i mewn, ac wedyn i system arolygu sydd yn system hunanwella. Mi fedrwch chi ddadlau, yn y drefn hunanwella yna, ein bod ni'n ffurfioli adroddiad blynyddol ar ysgol, sydd yn cael - beth bynnag ydy'r term Cymraeg - ei seinio ffwrdd gan bartneriaid i ddweud, 'Dyma yn union le mae'r ysgol', ac yn cael ei gyhoeddi ar wefan yr ysgol sydd yn nodi wedyn, 'Dyma ydy cryfderau'r ysgol. Dyma le mae angen gwella' - bod y naratif yn un cyson. Oherwydd mae arolwg pob chwe blynedd - mae ysgol yn gallu newid yn eithaf sydyn yn y cyfnod yna. Mi fedrwch chi gael adroddiad sydd i'r ddau begwn, un ai'n dda iawn neu yn wael, ond byddai'r ysgol wedi newid yn sylweddol yn y cyfnod yna hefyd. Felly, mae cadw'r rhieni yn gyfredol - byddai angen ailedrych ar yr adroddiad hynny.